লেবিয়া গৌরব
লেবিয়া গৌরব বা লেবিয়া প্রাইড (ইংরেজি: Labia pride) হল একটি নারীবাদী আন্দোলন, যা নারী যৌনাঙ্গ সম্পর্কে সচেতনতা বাড়ানোর লক্ষ্যে এবং ভালভা সম্পর্কিত সকলপ্রকার ট্যাবু ভাঙতে কাজ করে। নামটি লেবিয়ার প্রতি জোর দেয়, কারণ মহিলাদের যৌনাঙ্গে কসমেটিক সার্জারির প্রবণতা (লেবিয়াপ্লাস্টি, যা "নকশাকৃত যোনি" নামেও পরিচিত) অনেক মহিলাকে তাদের লেবিয়ার আকার এবং চেহারা নিয়ে শংকিত হতে দেখা যায়। এটি বেশ কয়েকটি স্বাধীন নারীবাদী গোষ্ঠী দ্বারা সমর্থিত হয় এবং যোগাযোগের বিভিন্ন মাধ্যম যেমন সাইবারনারীবাদ, প্রতিবাদ মিছিলের মাধ্যমে প্রতারণামূলক বিজ্ঞাপন ব্যবহার করে এমন চিকিৎসক ও ক্লিনিকের বিরুদ্ধে বয়কট ঘোষণা করে। প্রচারাভিযানগুলি প্রাকৃতিক যৌনাঙ্গের প্রকরণ সম্পর্কে শিক্ষিত, ক্ষমতায়ন এবং সমালোচনামূলক সচেতনতা বাড়াতে চায়। মহিলাদের (এবং পুরুষদেরও) সব ধরনের ভালভার প্রতি আরও ইতিবাচক মনোভাব গড়ে তোলা উচিত। ভালভাকে শরীরের একটি স্বাভাবিক অংশ হিসেবে দেখা উচিত যা লুকিয়ে রাখা বা নিষিদ্ধ মনে করার দরকার নেই। মহিলাদের তাদের ভালভা নিয়ে লজ্জিত হওয়া উচিত নয় এবং সামগ্রিকভাবে এর সাথে স্বাচ্ছন্দ্য বোধ করা উচিত।